Barmhartige motoris geskiet ná hy wou help | Maroela Media
Kaptein Appel Erns, 'n polisiewoordvoerder, het Woensdag aan Maroela Media gesê die 38-jarige slagoffer was omstreeks 20:45 in 2de Straat deur twee gewapende mans aangeval wat sy voertuig wou kaap.
"Die slagoffer het 'n Volkswagen Polo bestuur en was op pad na sy vriend toe. Hy het gesien dat 'n swart Corsa LDV hom agtervolg en toe hy in 2de Straat in draai, het hy van die pad af getrek, aangesien die bestuurder van die Corsa aanhoudend sy hoofligte vir hom geflikker het," het Erns gesê.
Twee insittendes van die Corsa het uit die voertuig geklim en die slagoffers vir aanwysings gevra. Toe die slagoffer wou help, het een van die verdagtes 'n vuurwapen uitgepluk en op die man se motorsleutels aangedring. "Die man het hom verset en hulle het met mekaar begin stoei. Die gewapende verdagte het op die slagoffer geskiet en hom twee keer in die been getref."
Tydens die bakleiery het die slagoffer se voertuigsleutel gebreek en die verdagtes het sonder die voertuig gevlug. Die slagoffer het ook beserings aan sy gesig opgedoen nadat hy met 'n onbekende voorwerp geslaan is.
Maroela Media het vroeër berig paramedici van Netcare 911 het die gewonde man in sy voertuig aangetref. "Hy is op die toneel gestabiliseer en na 'n nabygeleë hospitaal geneem vir verdere behandeling," het Chris Botha, 'n woordvoerder van Netcare 911, gesê. Lees meer hier.
Die Krugersdorp-polisie ondersoek 'n saak van poging tot moord en 'n poging om te kaap. Die polisie het motoriste gewaarsku om versigtig te wees vir verdagte optredes van ander motoriste en om na 'n veilige gebied te ry as hulle agterkom hulle word agtervolg.
Die polisie het enigiemand met meer inligting oor die voorval versoek om die Krugersdorp-polisie by 011 951 1111 te bel.
Wees waaksaam my volk.
Net n toets om te kyk of ek nog op die lug is. Laaste kommentare is nie geplaas nie en van die voriges het verdwyn.
Ek weet dit gaan nou "stupid" klink, maar ek neem geen mens kwalik wat NIE stop in vandag se lewe nie. Dis net doodeenvoudig te gevaarlik.
Dis betreurenswaardig, want dit kan 'n dame wees wat probleme met haar voertuig ondervind, en terwyl ek op die "topic" is, hoeveel van ons dames kan haar voertuig se wiel omruil ?
NEE, EK KAN NOG STEEDS NIE !
Dan dink ek aan vroeer jare toe mens alleen gery het, en dit veilig was om 'n troepie 'n geleentheid te gee – WAAR IS DAARDIE VEILIGE JARE HEEN ?
Jammer, maar ek vertrou NIEMAND.
Dis baie naby wat met my ook gebeur het. Ek en my dogtertjie van 9 het van my ouers af gery omtrent 20H00 so n maand terug. Opad huis toe het n motor van agter ook sy ligte heeltyd vir my gegooi, ek kon glad nie die persone sien nie, ek het stadig gery en meer links van die pad gery dat hulle verby kon kom, aangesien ek gedink het dat hulle hastig is, maar hulle wou nie en het aanhou ligte vir my gooi. By die rooi verkeerslig net voor ons gestop het het my dogter vir my gegil… Lees meer »